انتخاب: منیب الرحمن
ماخذ: لل دید مرتب جیالال کول
میہ چھیہ لل دید ہندین واکھن ہندانتخاب پیش کرنس منز حدہ روٚس خوشی۔ سورے انتخاب ٹایپ کٔرتھ پیش کرنہ بجایہ روزہ بہ یتھ انتخابس ہُریر کران۔ انشااللہ ییہ ریتس کھنڈس تام سورے انتخاب پیش کرنہ۔ سیتی ییس لفظن ہند معنی تہ تمن ہند پھور تہِ دنہ۔ امہ علاوہ ییہ سورے انتخاب پیش کرنہ پتہ، کلامک جایزہ ہینہ۔ یتین یتین ضروری آسہِ کلامس ییہ تصحیح تہِ کرنہ۔
واکھن ہند پروف چھہ نہ ونہ پرنہ آمت۔
1
آمہِ پنہ سدرس ناوِ چھیس لمان
کتہِ بوزِ دے میون میہ تہِ دیہ تار
آمین ٹاکین پونۍ زن شمان
زو چھم برمان گرہ گژھہ ہا
___
2
تلہ چھے زیس تے پیٹھہ چھکھ نژان
ونتہ مالہِ من کیتھہ پژان چھے
سورے سو٘مبرتھ ییتۍ چھے مۅژان
ونتہ مالہِ ان کیتھہ رۅژان چھے
___
3
ہچوِ ہٲرنجہِ پیژیو کان گوم
ایکھ چھان پیوم یتھ رازدانے
منز باگ بازرس قلفہ رو٘س وان گوم
تیرتھ رو٘س پان گوم کُس مالہِ زانے
___
4
آیس وتے گٔیس نہ وتے
سمن سۅتھہِ منز لوسم دۅہ
چندس وچھم تہ ہار نہ اتے
ناوہ تارس دمہ کیا بۅ
___
5
کیا کرہ پانژن دہن تہ کاہن
وۅکھشن یتھ لیجہِ کٔرتھ یم گٔے
ساری سمہن یتھ رزِ لمہن
ادہ کیازِ راوِ ہے کاہن گاو
___
6
اژھین آے تہ گژھن گژھے
پکن گژھے دین کیاو راتھ
یورے آے تہ تورۍ گژھن گژھے
کینہہ نتہ کینہہ نتہ کینہہ نتہ کینہہ
___
7
آیس کمہِ دِشہ تہ کمہِ وتے
گژھہ کمہِ دشہ کوہ زانہ وتھ
انتہ داے لگمے تنے
چھینس پھۅکس کانژھ تہِ نو ستھ
___
8
گاٹلا اکھ وچھم بۅچھہِ سیتۍ مران
پن زن ہران پۅہنہِ واولہ
نیش بۅد اکھ مچھم وازس ماران
تنہ لل بو پراران ژھینیم نا پراہ
___
9
ہا منشہِ کیازِ چھکھ وٹھان سیکہِ لور
امہ رٹہِ ہمالہ پکی نہ ناو
لیوکھے یہ نارانۍ کرمنہِ رکھہِ
تہِ مالہِ ہیکی نہ پھِرتھ کانہہ
___
10
نیم کریوتھ گربا
ژیتس کربا پیی
مرنہ برونٹھے مربا
مٔرتھ مرتبہ ہُری
___
pbt_Arab pes_Arab kas_Arab kas_Arab unk kas_Arab kas_Arab kas_Arab kas_Arab unk unk kas_Arab kas_Arab kas_Arab kas_Arab unk unk kas_Arab kas_Arab kas_Arab kas_Arab unk unk urd_Arab kas_Arab urd_Arab urd_Arab unk unk kas_Arab kas_Arab kas_Arab urd_Arab unk unk kas_Arab kas_Arab kas_Arab kas_Arab unk unk kas_Arab kas_Arab urd_Arab kas_Arab unk unk kas_Arab kas_Arab kas_Arab pes_Arab unk unk kas_Arab kas_Arab kas_Arab kas_Arab unk unk pes_Arab kas_Arab kas_Arab urd_Arab unk